Masakr u Foči 1941.
Masakr u Foči 1941. predstavlja ubistvo oko 6.000 Bošnjaka od strane četnika krajem 1941. Padom Foče u četničke ruke počela su ubistva, pljačkanja i paljenja bošnjačke imovine. Na području tadašnje općine Miljevina, u selima Ocrkavlje, Rataje, Mrežica i Jabuka, ubijeno je za šest dana 75 Bošnjaka. Veliki masakr bez tačnih podataka o broju stradalih počinjen je u Ustikolini. U Foči je Bošnjacima zabranjeno da izlaze na ulicu, a oni kojima je izlazak dopušten morali su nositi oznake slične onima koje su nosili Židovi. Svi oružnici i domobrani su strijeljani. Četnici su posebno ubijali rogatičke izbjeglice. U pokoljima su se posebno istakli četnici iz Rogatice i Goražda koji su prvi upali u Foču i počeli sa pokoljima. Na katolički božić četnici su počinili posljednji veći masakr i spalili tri džamije, a potom se povukli ka položajima na Borču. Period četničkih zločina u gornjem Podrinju obilježila je njihova dobra saradnja sa italijanskih vlastima.